Sentdžonsa (Kanāda)
Sentdžonsa (angļu: St. John's) ir pilsēta Ņūfaundlendas salā, Kanādā, Ņūfaundlendas un Labradoras provinces administratīvais centrs un lielākā pilsēta. Pilsētas tiesības ieguvusi 1921. gadā. Dažkārt tiek uzskatīta par vecāko angļu dibināto pilsētu Ziemeļamerikā. Pilsētas iedzīvotāju skaits 2021. gadā sasniedza 110 tūkstošus, ar vairāk nekā 199,9 tūkstošiem iedzīvotāju Sentdžonsas aglomerācija (St. John's Metropolitan Area) ir 20. lielākā Kanādā un vislielākā provincē.